**ร่าง**

**ข้อตกลงการรักษาความลับ**

ข้อตกลงการรักษาความลับฉบับนี้จัดทำขึ้น ณ บริษัท ไปรษณีย์ไทย จำกัด เมื่อวันที่ xxxxxxx 2567

ระหว่าง บริษัท ไปรษณีย์ไทย จำกัด โดยนายวรวิทย์ สุขสาสนี ผู้จัดการฝ่ายการขายและการตลาดบริการไปรษณีย์ ผู้รับมอบอำนาจช่วงให้มีอำนาจกระทำการแทนบริษัท ตามหนังสือมอบอำนาจช่วง ลงวันที่ 14 กุมภาพันธ์ 2567 สำนักงานใหญ่ตั้งอยู่เลขที่ 111 ถนนแจ้งวัฒนะ แขวงทุ่งสองห้อง เขตหลักสี่ กรุงเทพมหานคร 10210 ซึ่งในข้อตกลงนี้ เรียกว่า “ปณท” ฝ่ายหนึ่ง กับ xxxxxxx โดย................................................สำนักงานตั้งอยู่เลขที่ .....................................................................ซึ่งในข้อตกลงนี้เรียกว่า “xxxxxxx” อีกฝ่ายหนึ่ง

 โดยที่ xxxxxxx ประสงค์จะใช้บริการไปรษณีย์ของ ปณท ตามหลักเกณฑ์และเงื่อนไขของบริการดังกล่าว เพื่อใช้ในการแจ้งรายละเอียดของงานที่เกี่ยวข้อง ได้แก่ งานภาษีที่ดินและสิ่งปลูกสร้าง งานค่าสาธารณูปโภค รวมทั้งการดำเนินการอื่นใดที่เกี่ยวข้องกับข้อมูลข่าวสารต่างๆ ที่ต้องการสร้างการรับรู้ เป็นต้น และ ปณท เป็นผู้ให้บริการไปรษณีย์ตามพระราชบัญญัติไปรษณีย์ พุทธศักราช 2477 จะอำนวยความสะดวกให้แก่ xxxxxx ในการพิมพ์เอกสารดังกล่าว เพื่อนำเข้าสู่ระบบงานไปรษณีย์และนำจ่ายให้แก่ผู้รับต่อไป ทั้งนี้ ทั้งสองฝ่ายตกลงว่า ข้อมูลใดที่จัดส่งให้ ปณท เพื่อการดังกล่าวถือว่าเป็นความลับทางราชการ/ในธุรกิจของ xxxxxxx คือ **รายชื่อ ที่อยู่ หมายเลขบัตรประจำตัวประชาชน หมายเลขโทรศัพท์ติดต่อ รายการทรัพย์สินต่างๆ ของผู้เป็นเจ้าของ ไม่ว่าจะเป็นบุคคลธรรมดาหรือนิติบุคคลที่ตั้งอยู่ในพื้นที่ของ** xxxxxxx

 xxxxxxx ต้องจัดส่งไฟล์ข้อมูลให้ ปณท หรือตัวแทนของ ปณท เพื่ออำนวยความสะดวกในการจัดพิมพ์เอกสารทั้งหมดที่ใช้ในการจัดส่งผ่านบริการไปรษณีย์ตามที่ตกลงร่วมกับ ปณท ไปยังผู้มีชื่อตามภาคจ่าหน้า รวมถึงดำเนินการอื่นใดที่เกี่ยวข้องเพื่อให้การจัดพิมพ์เอกสาร การรับชำระค่าบริการผ่านช่องทางของ ปณท และตัวแทนของ ปณท รวมถึงการดำเนินการใดที่เกี่ยวเนื่องเพื่อให้การดำเนินงานเป็นไปด้วยความเรียบร้อย โดย ปณท สัญญาว่าจะเก็บรักษาข้อมูลของ xxxxxxx เป็นความลับ จะไม่นำข้อมูลดังกล่าวไปใช้เพื่อประโยชน์ใด ๆ ไม่ว่าจะได้รับผลประโยชน์ตอบแทนหรือไม่ก็ตาม เว้นแต่จะได้รับอนุญาตเป็นลายลักษณ์อักษรจาก xxxxxxx เท่านั้น หาก xxxxxxx ตรวจสอบหรือพบว่า ปณท หรือเจ้าหน้าที่ของ ปณท หรือบุคคลใด ๆ ที่เกี่ยวข้องกับ ปณท นำข้อมูลข้างต้นไปใช้ประโยชน์ใด ๆ หรือเผยแพร่ ไม่ว่าจะมีผลประโยชน์ตอบแทนหรือไม่ก็ตาม ปณท ตกลงรับผิดชอบชดใช้ค่าเสียหายที่เกิดขึ้นให้แก่ xxxxxxx ตามความเสียหายที่เกิดขึ้นจริงโดยไม่มีข้อโต้แย้งใด ๆ ทั้งสิ้น

 ข้อตกลงการรักษาความลับนี้จัดทำเป็นสองฉบับ มีข้อความถูกต้องตรงกัน ทั้งสองฝ่ายได้อ่านและเข้าใจข้อความในข้อตกลงนี้โดยละเอียดตลอดแล้ว จึงลงลายมือชื่อพร้อมทั้งประทับตรา (ถ้ามี) ไว้เป็นหลักฐานต่อหน้าพยานและต่างยึดถือไว้ฝ่ายละฉบับ

ลงชื่อ..........................................................ปณท ลงชื่อ...................................................... xxxxxxx

 (นายวรวิทย์ สุขสาสนี) (.........................................)

ผู้จัดการฝ่ายการขายและการตลาดบริการไปรษณีย์ ตำแหน่ง ..................................

ลงชื่อ...........................................................พยาน ลงชื่อ.......................................................พยาน

 (นายรพีพัทธ์ สมรักษ์) (...................................................)

ผู้ช่วยผู้จัดการฝ่ายการขายและการตลาดบริการไปรษณีย์ ตำแหน่ง.............................